เล็ง SET ไซด์เวย์ดาวน์ นลท.ขายลดเสี่ยงช่วงหยุดยาว-กังวลศก.สหรัฐถดถอย
เล็ง SET ไซด์เวย์ดาวน์ นลท.กังวลศก.สหรัฐอาจถดถอยจากเฟดเร่งขึ้นดอกเบี้ย-ขายลดเสี่ยงช่วงหยุดยาว ให้แนวรับที่ 1,650-1,655 จุด และแนวต้าน 1,665-1,670 จุด
เล็ง SET ไซด์เวย์ดาวน์ กังวลศก.สหรัฐอาจถดถอยจากเฟดเร่งขึ้นดอกเบี้ย-ขายลดเสี่ยงช่วงหยุดยาว ให้แนวรับที่ 1,650-1,655 จุด และแนวต้าน 1,665-1,670 จุด
2 มิ.ย. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสแกว่งตัวในทิศทางที่ปรับตัวลดลง เนื่องจากความกังวลเกี่ยวกับเศรษฐกิจสหรัฐอาจจะเข้าสู่ภาวะถดถอย จากการเร่งขึ้นอัตราดอกเบี้ยของธนาคารกลางสหรัฐ (เฟด) ในขณะเดียวกันสงครามระหว่างรัสเซีย และ ยูเครนยังคงยืดเยื้อ
นอกจากนี้ราคาน้ำมันมีความผันผวนมากขึ้น หลังจากมีรายงานว่ากลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส กำลังพิจารณาความเป็นไปได้จะระงับการมีส่วนร่วมของรัสเซียในข้อตกลงด้านการผลิตของโอเปกพลัส
ทั้งนี้มองว่านักลงทุนอาจจะมีการขายออกมาเพื่อลดความเสี่ยงในช่วงวันหยุดยาวช่วงสุดสัปดาห์นี้ โดยให้แนวรับที่ 1,650-1,655 จุด และแนวต้าน 1,665-1,670 จุด